Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: a 2002. évi XLII. törvényhez
Paragraph Index: 1906

13. Az Szja tv. 1. számú mellékletének 8.17. és 8.18. alpontja helyébe a következõ rendelkezés lép: (A természetbeni juttatások közül adómentes:) „8.17. a munkáltató által természetben nyújtott étkezés értékébõl legfeljebb havi 4000 forint, vagy a kizárólag fogyasztásra kész étel vásárlására feljogosító ingyenes vagy kedvezményes utalvány értékébõl legfeljebb havi 2000 forintig terjedõ kedvezmény; az elõzõek ugyancsak választható módon megilletik a szakmunkástanulót (szakképzõ iskola tanulóját) és a kötelezõ szakmai gyakorlatának idején a diákot is és azt a magánszemélyt is, aki nyugdíjas, és 2002/141. szám a nyugdíjba vonulása idején volt munkáltatója, illetve annak jogutódja nyújtja részére ezt a természetbeni juttatást; a magánszemély egy adott hónapban csak egyféle (vagy a 4000 forintig vagy a 2000 forintig terjedõ) kedvezményt veheti igénybe; e rendelkezés alkalmazásában természetben nyújtott étkeztetés alatt a munkahelyen vagy a törvényes munkaközi étkezési szünet idejében a munkahely elérhetõ körzetében meleg étkeztetést biztosító szolgáltatónál a munkavégzés napján elfogyasztott ételt kell érteni; 8.18. a munkáltató által a magánszemély nyugdíjba vonulásakor természetben adott egyszeri ajándék értékébõl a 15 000 forintot meg nem haladó összeg, továbbá a társadalmi szervezettõl, az egyháztól évente egy alkalommal kapott, valamint a vetélkedõ és a verseny díjaként kapott tárgyjutalom értékébõl az 5000 forintot meg nem haladó összeg, továbbá összeghatártól függetlenül a versenyen vagy vetélkedõn nyert érem, trófea; e rendelkezés alkalmazásában nem minõsül tárgyjutalomnak az értékpapír;”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes